Bunratty-slottet er en populær turistattraksjon, delvis på grunn av nærheten til flyplassen Shannon. Innvendig er det en del utsmykning fra mange perioder i slottets historie. Slottets sentrale store sal er møblert med langbord der det serveres middelaldersk bankett to ganger hver kveld i turistsesongen. I kjelleren er det flere fangehull. I hvert hjørne av slottet er det tårn med trange vindeltrapper.